**Drage učenke in učenci 5.c!**

Vstopamo v 6. teden dela na daljavo. Ta teden še skrbno opravite šolske obveznosti, nato pa bo sledil teden počitnic. Vem, da je vsak teden težje in da si vedno bolj želimo srečanja v učilnici. Za enkrat nam gre odlično, »zmagujemo«.

Vztrajali bomo, dokler bo treba.

O morebitnih težavah pri šolske delu mi sporoči, da lahko takoj pomagam. Piši, pokliči in pogumno vprašaj, če česa ne znaš ali ne razumeš.

V maju nas čaka ocenjevanje znanja. Kdaj in na kakšen način bo potekalo, te bom obvestila po prvomajskih počitnicah.

 Uspešno delo vam želim, veliko mislim na vas!

**Spoštovani starši!**

**HVALA!** Brez panike glede ocenjevanja! Tudi to bomo zmogli!

Učiteljica Mateja

Ponedeljek, 20. 4. 2020

**MAT: VEČ DELOV CELOTE**

Do sedaj smo iskali en del od celote – danes jih bomo več.



****

**Odpri zvezek, napiši naslov RAČUNANJE VEČ DELOV CELOTE, nato pa preriši zgornjo sliko in postopek na desni, kjer je prikazano, kako računamo.**

Nato si 1. nalogo prepiši v zvezek in jo računaj na dolg način.

Odpri učbenik na str. 74 in si še enkrat oglej zgornjo razlago. Nato rešuj 12. nalogo v DZ ter 13. in 14. nalogo na naslednji strani.

Tvoj zapis v zvezku in reševanje v DZ mi pošli na moj elektronski naslov mateja.glusic1@guest.arnes.si.

Piši in pogumno vprašaj, če česa ne znaš ali ne razumeš, lahko pa si pripraviš vprašanje, da mi ga boš zastavil, ko se bomo srečali preko Zoom-a.

**SLJ: KAJ POIMENUJEMO S SAMOSTALNIKI?**

**Igra**

Povabi družinske člane, da se igrajo s teboj. Na list prerišite spodnjo preglednico. Vsak potrebuje svoj list.

* Skupaj izžrebajte črko (izmislite si način, kako bi to naredili).
* Na to črko nato vsak čim hitreje poišče besedo za človeka (lahko je ime, poklic…), žival, rastlino in stvar (predmet).
* Tisti, ki prvi napiše vse besede, reče STOP in vsi končajo s pisanjem.

**TOČKOVANJE:**

* Vsaka beseda je vredna 10 točk, če takšne besede nima nihče drug.
* Če se beseda ponovi pri dveh ali več igralcih, je vredna 5 točk.

|  |  |  |  |  |  |
| --- | --- | --- | --- | --- | --- |
| ČRKA | ČLOVEK | ŽIVAL | RASTLINA  | STVAR | TOČKE |
| s | soseda 10 t | sraka 10 t | sončnica 5 t | sesalec 5 t |  30 t |
| p | Peter 5 t | pajek 10 t | pelin 10 t | posoda 10 t |  35 t |
|  |  |  |  |  |  |
|  |  |  |  |  |  |
|  |  |  |  |  |  |

**List s preglednico prilepi v zvezek.**

Pri slovenščini si v zadnjih dneh v delovnem zvezku reševal/-a poglavja, ki ne potrebujejo dodatne razlage.

Danes pa začenjamo z obravnavo nekoliko zahtevnejše snovi, zato sem pripravila zelo podrobna navodila. **Nujno je, da natančno slediš navodilom.**

* Delovni zvezek za slovenščino odpri na strani 50 in opazuj ilustracijo pod naslovom. Glasno poimenuj, kaj vidiš.
* Reši 1., 2. in 3. nalogo.
* Poglej si ilustracijo in preberi pogovor med Nežo, Jako in Cofom.

**POMEMBNO!**

Bitja (ljudje, živali in rastline) in stvari (predmete) lahko vidimo. Besede kot so veselje, sreča, ljubezen, žalost niso ne bitja in ne stvari, ampak **pojmi**.

* Reši 4. in 5. nalogo. Če imaš možnost, mi pošlji rešitev.

Besede, o katerih smo se pogovarjali danes, so torej samostalniki:

**Samostalniki so besede, s katerimi poimenujemo bitja (ljudi, živali, rastline), stvari in pojme.**

**\*\*\* Če vam je bila igra iskanja samostalnikov všeč, vam čisto na koncu posredujem še nekoliko razširjeno tabelo iskanja besed. Če vam bo zvečer dolgčas, se lahko igro igrate s starši in bratci oz. sestricami. Veliko uspeha vam želim.**

**RAZREDNA URA:**

Srečanje ob 11.00 preko ZOOM – a.

**DRU: PONAVLJANJE STARI VEK**

Prejšnji teden si spoznaval življenje Rimljanov. Za osvežitev spomina si še enkrat preberi v U od str. 84-86, nato pa odpri zvezek, si preriši spodnji miselni vzorec in ga dopolni.

Dopolnjen miselni vzorec poslikaj in pošlji na moj elektronski naslov.



**MESTU**

DRUŽABNA IGRA

1. **Na dano črko napiši: IME, PRIIMEK, ŽIVAL, RASTLINA, DRŽAVA-MESTO-VAS (DMV), PREDMET,** če pa želiš igro še popestriti, jo lahko tudi točkuješ. (več enakih odgovorov 5 točk, vsak drugačen 10 točk, če imaš rešitev samo ti, pa dobiš 15 točk, tako je za vsako besedo pri vsaki črki)

|  |  |  |  |  |  |  |  |
| --- | --- | --- | --- | --- | --- | --- | --- |
| ČRKA | IME | PRIIMEK | ŽIVAL | RASTLINA | DRŽAVA, MESTO, VAS | PREDMET | TOČKE |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |